JY LEES NOU DONDERDAG: Bone-en-frikkadelsop
Ek het dié sop die eerste keer vir SARIE gemaak. Die terugvoer was ongelooflik en ek moet erken, dis een van die geurigste soppe wat ek ken.
500 g boerewors, uit derm gehaal
2 x 400 g-blikke bone van jou keuse, gedreineer
Verhit die olyfolie in ’n middelslagpot tot goed warm. Voeg die ui, knoffel en rissie by. Braai 5-8 minute vinnig of tot die ui begin verbruin.
Vorm happiegrootte frikkadelle uit die boereworsvleis en voeg by uie. Braai 1 minuut. Voeg die paprika, tamaties en aftreksel by. Verlaag die hitte en laat stadig kook tot die vloeistof met ’n derde verminder het, sowat 10-15 minute.
Voeg die bone by en bring weer tot kookpunt. Geur goed met sout en swartpeper. Sit warm voor.
Wenk: Spoel geblikte bone altyd in ’n meelsif onder lopende water af. Dit verwyder die styselagtige vloeistof waarin dit geblik is.